ตลอดทั้งวันประชาชนร่วมงาน สายน้ำ ยาม ฟ้าใส อย่างต่อเนื่อง
เนื่องในเทศกาลสงกรานต์ ประจำปี 2565 ทำให้บรรยากาศตลอดทั้งวันนี้ ในงาน Water Festival 2022 เทศกาลวิถีน้ำ .. วิถีไทย ครั้งที่ 7 “สายน้ำ ยาม ฟ้าใส” ซึ่งจัดงานทั้งหมด 4  ภูมิภาคทั่วประเทศไทย ใน 6 จังหวัด ได้แก่กรุงเทพมหานคร เชียงใหม่ ลำพูน อุดรธานี ขอนแก่น  และภูเก็ต ภายใต้แนวคิด สงกรานต์วิถีใหม่ แต่งไทยเที่ยววัด กรุงเทพมหานคร จัดขึ้นที่วัดอรุณราชวรารามราชวรมหาวิหาร และวัดระฆังโฆสิตาราม วรมหาวิหาร มีประชาชนเดินทางมาร่วมงานจำนวนมาก ถือเป็นการเปิดโอกาสให้ประชาชนชาวไทยได้สักการะบูชาเพื่อความเป็นสิริมงคล สืบสานวัฒนธรรมและอนุรักษ์ประเพณีสงกรานต์ ส่งเสริมการท่องเที่ยว อาทิ สักการะพระพุทธรูป การสรงน้ำพระ การก่อเจดีย์ทราย ทำบุญตักบาตร ถวายสังฆทาน รดน้ำดำหัว ชมการสาธิตภูมิปัญญาชุมชน ชมการแสดงดนตรีและนาฎศิลป์หนึ่งในประชาชนที่เข้ามาร่วมงาน เปิดเผยว่า ประทับใจงานดังกล่าว เนื่องจากช่วงเทศกาลสงกรานต์ ทางวัดได้มีการจัดกิจกรรม ทำบุญสรงน้ำพระหลากหลายสถานที่ให้เลือก รวมไปถึงความสะดวกสบายและง่ายต่อการเดินทางมาวัดดังกล่าวอีกด้วยสำหรับประชาชนที่สนใจเข้าร่วมงาน สายน้ำ ยาม ฟ้าใส ซึ่งจะจัดขึ้นระหว่างวันที่ 13-15 เมษายน 2565 ที่วัดอรุณราชวรารามราชวรมหาวิหาร และวัดระฆังโฆสิตารามวรมหาวิหาร ตั้งแต่เวลา 08.30 น. - 18.00 น. และควรปฎิบัติตามมาตรการป้องกันโควิด-19 อย่างเคร่งครัด